18 Puasa di Kampong Pisang

18 Puasa Di Kampong Pisang ialah filem komedi keagamaan Malaysia 2021 arahan dan skrip Mamat Khalid. Filem ini merupakan gabungan daripada dua karya Mamat, iaitu Kampong Pisang dan 16 dan 17 Puasa.https://www.kosmo.com.my/2021/04/18/barkoba-beg-hitam-tular-18-puasa-mamat-khalid-raih-rm1-juta/ Dibintangi oleh Bell Ngasri, Kazar Saisi, Aziz M. Osman, Namron, Jaafar Onn, Elizad Sharifuddin dan ramai lagi, ia mengisahkan tentang sekumpulan penduduk Kampong Pisang masih melakukan kemungkaran di bulan Ramadan. Filem ini ditayangkan pada 15 April 2021 hingga kejayaan komersial dan merupakan filem terakhir arahan Mamat sebelum kematiannya pada Oktober 2021 akibat serangan jantung. Filem ini kemudian disambung terus menerusi siri TV, Kampong Pisang Bersiri-siri yang mendapat sambutan hangat daripada penonton.

 Sinopsis 
Mengisahkan tentang sekumpulan penduduk Kampong Pisang masih melakukan kemungkaran di bulan Ramadan. Ketika Barkoba menikmati makanan di siang hari dalam semak samun, tiba-tiba berlaku satu insiden. Dia telah didatangi si iblis dan membawa Barkoba kembali ke masa silam untuk mengimbau setiap tindak tanduk kesalahan yang dilakukan sepanjang hidupnya. Barkoba mengabaikan zakat, menganaiyai orang lain, mengajak melakukan kemungkaran serta menyebabkan kecederaan dan kematian Kiambang. Dapatkah Barkoba memperbetulkan kesalahannya yang lalu dan kembali ke dunia yang nyata dan berjayakah Barkoba menyelamatkan Kiambang.

 Menarik 
Watak 'Tyson' lakonan Namron dan Jaafar Onn adalah watak yang sama dilakonkan oleh Khir Rahman dalam filem seram juga arahan Allahyarham Mamat Khalid, "Lebuhraya Ke Neraka". Judul 18 Puasa di Kampong Pisang diberi nama kerana filem ini lebih tertumpu kepada dimensi siri "Kampong Pisang Bersiri-siri" disambung menggabungkan elemen dari francais 15,16 dan 17 Puasa. Seperti dalam trilogi Puasa sebelum ini Ngasrizal Ngasri melakonkan watak 'Nasri' tetapi dalam sekuel kali ini sebagai 'Barkoba'. Begitu juga dengan Aziz M. Osman yang memegang peran Ajis dalam trilogi Puasa tetapi dalam 18PDKP sebagai Pak Jabit.

 Pelakon 
 Bell Ngasri sebagai Barkoba
 Kazar Saisi sebagai Pak Din 
 Aziz M. Osman sebagai Pak Jabit  
 Dewa Sapri sebagai Cik Purnama 
 Mat London sebagai Pak Karim 
 Elizad Sharifuddin sebagai Kiambang
 Namron sebagai Tyson  
 Jaafar Onn sebagai Tyson 2
 Joey Daud sebagai Daud M 
 M. Hitler Zami sebagai Manap Sengau
 Nizam Mokram sebagai MA Mok
 Rashid Othman sebagai Faguha Jabar 
 Ahmad Yasin sebagai Ahmad Yasin 
 Afea Deanna sebagai Yah Kuchei
 Man Raja Lawak sebagai Penjaga Neraka
 Ustaz Kazim Elias sebagai Dirinya Sendiri
 Abdul Rani Kulup Abdullah sebagai Rani Kulup

 Sambutan 
Dalam masa 3 hari selepas ditayangkan, jualan filem secara terus di Astro First ini berjaya mencecah 1 juta ringgit.https://www.hmetro.com.my/rap/2021/04/696253/watak-barkoba-tular-filem-18-puasa-di-kampong-pisang-raih-rm1-juta Kecemerlangan itu diteruskan lagi apabila setelah 18 hari ditayangkan, 18 Puasa telah mengutip 4 juta ringgit. https://www.astroawani.com/berita-hiburan/raih-rm4-juta-dalam-18-hari-filem-18-puasa-di-kampong-pisang-terus-pikat-hati-penonton-296206

Rujukan

Pautan luar


Kategori:Filem Malaysia tahun 2021
Kategori:Filem komedi Malaysia
Kategori:Filem arahan Mamat Khalid
Kategori:Filem terbitan Astro Shaw